ኣብ ዩኒቨርሲቲ ዓዲግራት ግዜ ውሸባ ወዲኣ ምስ ወፀአት: ኣብ ዓዲግራት ኮሌጅ ቴክኒክን ሞያን ኣዕቒባ ከምዘላ ትገልፅ። ካብቲ መዓስከር ስደተኛታት: በብግዜኡ ዝመፅኡ ሰራሕተኛታት 'ወታሃደራት ንዝነበሩን ሰራሕተኛታት መንግስትን ፈልዮም ይወስዱ ኣለዉ' ትብል። "ኣህጉራዊ ትካል ስደተኛታት ንኹሉ ማዕረ ከምዝርኢ ኢና ንፈልጥ: ኣብዚ መፂእና ግን ሌላን ጉሌላን ክግበር ንርኢ ኣለና። ወታሃደር ንዝኾኑ ይወስዱ ኣለዉ:: ንሕና ከኣ ውትድርና ፈሪሕና ኢና መፂና" ብምባል ርእይቶኣ ሂባ። ክሳብ ሎሚ ህዝቢ ዓዲግራትን ገበርቲ ሰናይን ምግቢ እናዋፀአ ቁርሲ ምሳሕ ድራር ይሕግዞም ከምዝነበረ ድማ ገሊፃ፤ ኣብዚ ክልተ መዓልታት ግን ከምዝተቛረፀ ትዛረብ። "ኣብዚ ሰዓት'ዚ ድማ፡ እቲ ኮለጅ ትምህርቲ ክህብ ምፅርራያት ይግበረሉ ስለዘሎ፡ መዕለቢና ኣይፈለጥናን" ብምባል ሻቕሎታ ትገልፅ። "ኣንፈትና ናበይ እዩ ከብል ኣብ ሻቕሎት ኣለና" ኢላ። ካልእቲ ርእይቶ ወሃቢት ካብ ዞባ ደቡብ ሰንዓፈ ዝመፀት ጓል 19 ዓመት ተምሃሪት 11 ክፍሊ ምዃና ትዛረብ። ንሳ "ዕቑባ ክሓትት ዝመፀአ ሰብ ስለምንታይ እዩ መሰሉ ዘይረክብ?" ብምባል ዝተሰመዓ ቅርታ ትገልፅ። ካብ ሰንዓፈካብ እትመፅእ ወርሒን ክልተ ሰሙንን ኣብ ውሸባን ዕቑባን ከምዘላ ብምግላፅ "ስለምንታይ ናብ መዓስከር ስደተኛታት ዘይተእይትዉና ዝብል ሓቲትና ንፁር መልሲ ዝሃበና ኣካል የለን" ኢላ:: ኣብ ከተማ ዓዲግራት 130 ኤርትራውያን ከምዝነበሩን ነቶም 30 ዝሓለፈ ሰሙን ናብ መዓስከር ስደተኛታት ከምዝወሰድዎም እታ ወሃቢት ርእይቶ ወሲኻ ገሊፃ። "ቋንቋ ዘይክእላ ቆልዑ ዝሓዛ ኣደታት ደም ይነብዓ ኣለዋ" ብምባል ነቲ ዝበፅሕ ዘሎ ዝበለቶ ፀገም ትገልፅ። ኣብ ኢትዮጵያ ኣብ ክልል ትግራይ ብኣሻሓት ዝቑፀሩ ኤርትራውያን ስደተኛታት ኣብ ኣርባዕተ መዓስከር ስደተኛታት ከምዝርከቡ ይፍለጥ። ኣብዚ ሕዚ እዋን ኣብ ዓዲግራት 105: ኣብ ራማ 95: ኣብ ዘላምበሳ 44: ኣብ ገርሁስርናይ 124: ኣብ ዓዲ ነብርኢድ 53 ከምኡ እውን ኣብ ሸራሮ 460፡ ብድማር 881 ኤርትራውያን ስደተኛታት ናብ መዓስከር ንምእታው ይፅበዩ ከምዘለዉ፡ እቲ ዝተረኸበ ሓበሬታ የረድእ:: ቅድሚ ሓደ ዓመት ኣቢሉ፡ ናብ መዓስከር ስደተኛ ንምእታው ዝኾነ ይኹን እገዳ ከምዘይነብሮ ድማ ይፍለጥ። ካብ መፈለምታ 2020 ኣትሒዙ ግና: እቶም ኣብ ዶብ ዝነበሩ ግዚያዊ መፅንሒ ማእከላት ተዓፅዮም፡ ብዘይካ ወተሃደራትን ሰራሕተኛታት መንግስትን ናብ መዓስከር ስደተኛታት ንኸይኣትዉ ከምዝተኸልኡ ኤርትራውያን ስደተኛታት ደጋጊሞም ክገልጹ ጸኒሖም እዮም። ኣብ ወርሒ ሚያዝያ፡ ንመሰል ደቂ ሰባት ዝሕለቕ ዓለማዊ ትካል ሂዩማን ራይትስ ዎች፤ መንግስቲ ኢትዮጵያ ካብ ጥሪ 2020 ጀሚሩ፡ ንኤርትራውያን ሓተትቲ ዑቕባ ዘአንግደሉ መስርሕ ብዘይወግዓዊ መገዲ ቀይርዎ እዩ ምባሉ ዝዝከር እዩ። ኢትዮጵያ ንሓተትቲ ዑቕባ ኣይምዝግብን ምባላ፡ እቶም ስደተኛታት ናብቲ ዝሃደምዎ ሕማቕ ኩነታት ክምለሱ ዘገድድ እዩ ብምባል፡ እዚ ድማ "ንዓለምለኻዊ ሕጊ ስደተኛታት ዝጥሕስ እዩ" እውን ኢሉ ነይሩ። ቢቢሲ ዝተወከሶ ትካል ጉዳያት ስደተኛታትን ተመለስትን (ኣራ) ኣብ ዝሃቦ ምላሸ፡ ንኤርትራውያን ስደተኛታት ብዝምልከት ከምቲ ቅድሚ ሎሚ ዝነበረ ንኹሉ ምቕባል ደው ኢሉ እዩ፡ ድሕሪ ምባል፡ ብመሰረት እቲ ዝተመሓየሸ ኣዋጅ ምቕባል ስደተኛታት ኣብ ውልቀ መመያ ዝተመስረተ ኮይኑ ከምዝፍፀም ገሊፁ:: ንሱ ወሲኹ፡ ብፍላይ ብነፋሪት ብኣዲስ ኣበባ ገይሩ ዝኣተወ፡ ናብ መዓስከር ክኣቱ ኣይፍቀደሉን ኢሉ:: ተዛማዲ ትሕዝቶ ብርሃን መዓስከር ስደተኛታት ማይ-ዓይኒ2 ለካቲት 2018 ኤርትራውያን ስደተኛታት ኣብ ሸገረኣብ ‘ንሕማማት ተቓሊዕና’ ይብሉ16 ሓምለ 2019 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
